Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 665

2. A munkaterület rövid, jellemzõ leírása A könyvtáros asszisztens munkahelyétõl függõen bekapcsolódik a könyvtár állománygyarapítási, feltárási, a dokumentumés információszolgáltatási, valamint a könyvtári rendszerszervezés feladataiba. Munkáját az adott munkaterületeken tevékenykedõ okleveles könyvtárosok irányítása mellett végzi, és ellátja a könyvtári tevékenység legkülönbözõbb munkaterületein a dokumentummal és szolgáltatásával kapcsolatos, meghatározott szabályok szerinti könyvtárkezelési rutinfeladatokat, adminisztratív, könyvtártechnikai feladatokat (manuális és gépi ügyiratkezelés, audiovizuális, kommunikációs és számítógépes stb. technika kezelése). III. A szakképesítés szakmai követelményei A könyvtáros asszisztens a könyvtári információs tevékenység ellátása során részben segítõ, részben bizonyos munkafeladatok esetében önálló munkát lát el. Ennek során tartsa tiszteletben az állampolgárok könyvtári-információs szolgáltatásokhoz való hozzáférésének jogát, tartsa tiszteletben az állampolgárokkal való bánásmód alapszabályait, módszereit és etikáját, alkalmazza a munkaterületre vonatkozó jogi, szakmai és helyi elõírásokat. A foglalkozás gyakorlása során elõforduló legfontosabb feladatcsoportok Az állománykezelés területén: — az állománygyarapító és feldolgozás terén a hagyományos (kézi) és modern (számítógépes) adminisztráció elvégzése, nyilvántartások készítése, levelezés, — raktározási, állományvédelmi és -ellenõrzési feladatok és adminisztráció ellátása, — az állományapasztás adminisztratív teendõinek elvégzése. A dokumentum- és információszolgáltatás területén: — az olvasószolgálati nyilvántartások kezelése, adminisztratív teendõk ellátása, az olvasókkal/könyvtárhasználókkal kapcsolatos ügyintézés manuális és számítógépes eszközökkel való ellátása, — az olvasószolgálati tevékenység során használatos technikai eszközök és berendezések mûködtetése, — letétek, fiókok, mozgókönyvtári és háziellátás stb. területén adminisztráció, nyilvántartás és anyagmozgatás végzése. Az ügyintézés területén: — levelezés, irattározás (hagyományos és számítógépes) intézése, — nyilvántartások, kimutatások stb. készítése. IV. A szakképesítés vizsgáztatási követelményei A vizsgák során a jelölt feleljen meg a következõ szintek szerinti követelményeknek: A könyvtáros asszisztens ismerje — a könyvtár, a szakirodalmi információs intézmény helyét és szerepét a társadalomban, a különbözõ tevékenységi formákban, a mûvelõdés és ismeretszerzés folyamatában, — a könyvtárak típusait és használóit, szolgáltatásaikat, együttmûködésük formáit, — a könyvtárakra és mûködésükre vonatkozó jogszabályokat, a fenntartó és belsõ rendelkezéseket, — a könyvtárban folyó alapvetõ munkafolyamatokat, a dokumentumok/információhordozók és kezelésük sajátosságait, a feltáró eszközök és a könyvtárhasználat alapvetõ tudnivalóit. 2002/43. szám A könyvtáros asszisztens legyen képes önállóan — az állomány nyilvántartására és kezelésére, az olvasószolgálat területén használatos nyomtatványok kezelésére és kitöltésére, — az állománygyarapítással, -apasztással, -ellenõrzéssel, a könyvtári szolgáltatással és a könyvtári ellátórendszer mûködésével kapcsolatos levelezést, adminisztrációs ügyintézést, iratkezelést elvégezni, — az állomány tárolásával, karbantartásával, mozgatásaival kapcsolatos teendõk ellátására, — a könyvtári-szakirodalmi információs tevékenység során használt másoló, sokszorosító, audiovizuális, számítógépes és telekommunikációs eszközöket kezelni és használni, adatbeviteli, további és egyszerûbb visszakeresési feladatokat elvégezni.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes